ধীপুর ইসলামিয়া ফাযিল মাদরাসা বাংলাদেশের মুন্সীগঞ্জ জেলার অন্তর্গত টংগিবাড়ী উপজেলার ধীপুর ইউনিয়নের একটি আলিয়া মাদরাসা। প্রতিষ্ঠিত হবার পর থেকেই প্রতিষ্ঠানটি অত্র এলাকার শিক্ষার্থীদের শিক্ষা দিয়ে যাচ্ছে। ইসলামি বিশ্ববিদ্যালয়, কুষ্টিয়া ও ইসলামি আরবি বিশ্ববিদ্যালয়, ঢাকার অধিভুক্ত এ প্রতিষ্ঠানটিতে ইবতেদায়ী প্রথম শ্রেণি থেকে ফাযিল (ডিগ্রী) পর্যন্ত পাঠদান কার্যক্রম পরিচালনা করা হয়। মাদরাসাটি ১ জানুয়ারী ১৯৮৫ সালে এমপিওভুক্ত হয়।  ইতিহাস  মাদরাসাটি প্রথমে মারিয়ালয় গ্রামে স্থাপিত হয়েছিল। পরবর্তীতে এটি বর্তমান অবস্থানে স্থানান্তরিত হয়। প্রতিষ্ঠানটি টংগীবাড়ী উপজেলা সদরের সন্নিকটে (২ কিলোমিটার দক্ষিণে) ধীপুর ইউনিয়নের ধীপুর গ্রামে অবস্থিত। অত্র এলাকার শিক্ষানুরাগী ও গণ্যমান্য ব্যক্তিবর্গের একান্ত প্রচেষ্টায় মাদরাসাটি ১৯৮০খ্রিঃ প্রতিষ্ঠিত হয়।      অবস্থা  টংগীবাড়ী উপজেলা থেকে ১ কিলোমিটার দক্ষিণে ধীপুর গ্রামে প্রতিষ্ঠানটি টংগিবাড়ী-কালিবাড়ী পাকা সড়কের পশ্চিম পাশে (ধীপুর মোরের সন্নিকটে) অবস্থিত।    নির্মাণ  ২৬টি কক্ষ বিশিষ্ট ৫টি দোতালা পাকা ভবন, ১টি কম্পিউটার ল্যাব, ১টি বিজ্ঞানাগার এবং ৩টি শৌচাগার ও ২টি নলকূপ রয়েছে।   স্থাপিত  প্রতিষ্ঠানটি ১৯৮০ সালে স্থাপিত ও প্রতিষ্ঠিত।   শিক্ষা ব্যবস্থা  বাংলাদেশ মাদরাসা শিক্ষা বোর্ডের আওতাধীন এ প্রতিষ্ঠানে জেনারেল বিভাগের শিক্ষার্থীরা ধর্মীয় শিক্ষার পাশাপাশি আধুনিক যুগোপযোগী শিক্ষা গ্রহণ করে থাকে। বোর্ড কর্তৃক প্রণীত পাঠ্য বই শিক্ষার্থীদের মাঝে ১লা জানুয়ারীতেই বিতরণ করা হয়। মূল শিক্ষা কার্যক্রমের ছাড়াও জাতীয় দিবসসমূহ পালন, ইসলামি বিভিন্ন দিবস সম্পর্কে আলোচনা এবং নানারকম সহশিক্ষা কার্যক্রমে (ছবি আঁকা, রচনা প্রতিযোগিতা,কিরাত, গজল, জাতীয় সংগীত পরিবেশন ইত্যাদি) শিক্ষার্থীরা অংশগ্রহণ করে থাকে।   শিক্ষক/শিক্ষিকা  শিক্ষার্থীদের পাঠদান করানোর জন্য রয়েছে ২০ জন দক্ষ, প্রশিক্ষনপ্রাপ্ত শিক্ষক ও শিক্ষিকা রয়েছে। শূন্যপদে আরও শিক্ষক নিয়োগের অপেক্ষায় আছে।   কম্পিউটার ল্যাব  প্রতিষ্ঠানের শিক্ষার্থীদের তথ্য প্রযুক্তিতে দক্ষ করে গড়ে তোলার জন্য রয়েছে বাংলাদেশ সরকার প্রদত্ত ''শেখ রাসেল ডিজিটাল ল্যাব''। এখানে মাল্টিমিডিয়ার মাধ্যমে ক্লাশ পরিচালনা করা হয় যাতে শিক্ষার্থীরা পাঠ্য বিষয় আরও আকর্ষণীয়ভাবে বুঝতে ও শিখতে পারে। আরও আছে প্রাতিষ্ঠানিক ও বহিরাগতদের জন্য কম্পিউটার শেখার বিভিন্ন কোর্সে ভর্তির ব্যবস্থা।   শিক্ষার্থী তথ্য মাদ্রাসাটিতে ৪৪৬ জন শিক্ষার্থী রয়েছে।   ফলাফল গত পাবলিক পরীক্ষাগুলোতে শিক্ষার্থীদের ফলাফল-   ক্রমিক  পরীক্ষার নাম  ২০১৮  ২০১৯২০২০ ০১  ইবতেদায়ী শিক্ষা সমাপনী  ১০০%   ০২  জুনিয়র দাখিল সার্টিফিকেট  ৯৫.৫৬%  ৮৭.৭৬% ০৩  দাখিল  ৮৪%  ৮০.৭৭% ৭৩.৬৮%  ০৪  আলিম  ৯০%  ৮৮.৮৯%  ০৫  ফাযিল  -  ১০০%    ব্যবস্থাপনা কমিটি মাদরাসা ব্যবস্থাপনা কমিটি অর্থাৎ মাদরাসার গভর্নিং বডি মোট ১৫ সদস্যবিশিষ্ট, এর মধ্যে ইঞ্জিনিয়ার কাজী আব্দুল ওয়াহিদ (সভাপতি), আলহাজ্জ আব্দুল সোবহান শেখ (সহ-সভাপতি), ০৩ জন বিদ্যোৎসাহী সদস্য ও ০৯ জন সদস্য এবং পদাধিকার বলে মাদরাসার অধ্যক্ষ হুজুর আছেন সদস্য-সচিব হিসাবে।    আয়তন  প্রতিষ্ঠানের জমির পরিমাণ ২.৭২ একর।   চিত্রশালা    আরও দেখুন   মাদ্রাসা  দাখিল মাদ্রাসা  কওমি মাদ্রাসা  তা’মীরুল মিল্লাত কামিল মাদ্‌রাসা  সরকারি মাদ্রাসা-ই-আলিয়া, ঢাকা   তথ্যসূত্র    বহিঃসংযোগ   স্বাধীনতা দিবসে ধীপুর ইসলামিয়া ফাযিল মাদরাসার শিক্ষার্থীদের ডিসপ্লে দেখুন  বিজয় দিবসে ধীপুর ইসলামিয়া ফাযিল মাদরাসার শিক্ষার্থীদের ডিসপ্লে দেখুন  জঙ্গিবাদ ও সন্ত্রাস প্রতিরোধে বর্তমান অধ্যক্ষ (ভারপ্রাপ্ত) হুজুরের বক্তব্য শুনুন  মাদ্রাসার ওয়েবসাইট  বিষয়শ্রেণী:মুন্সীগঞ্জ জেলার আলিয়া মাদ্রাসা বিষয়শ্রেণী:১৯৮০-এ প্রতিষ্ঠিত শিক্ষাপ্রতিষ্ঠান বিষয়শ্রেণী:মুন্সীগঞ্জ জেলার শিক্ষাপ্রতিষ্ঠান বিষয়শ্রেণী:বাংলাদেশের আলিয়া মাদ্রাসা বিষয়শ্রেণী:মুন্সীগঞ্জ জেলা